Document ID: /roh_data/filtered/fineweb-2-filterrobots_roh.jsonl.gz/7049

In cordial bainvegni tar la manufactura da spezialitads grischunas
A Tinizong, en il cor dal Grischun, producin nus spezialitads grischunas da charn setgentada d’emprima qualitad e tenor recepts tradiziunals. Las particularitads da las cundiziuns climaticas sa manifestan en il caracter e la qualitad dals products finals.
Il sortiment cumpiglia ils products certifitgads cun il label IGP pulpa, schambun criv grischun, coppa grischuna e charnpiertg. Nossas spezialitads grischunas vegnan ensaladas entamez las muntognas grischunas, conservadas durant trais fin tschintg emnas e suenter setgentadas durant plirs mais a l’aria da muntogna frestga.
L’armonia da material da basa d’auta qualitad, recepts tradiziunals ed elavuraziun cumpetenta è la basa per nossa charn setgentada exquisita.
Temp e pazienza per la madiraziun èn facturs decisivs tar la producziun da nossas spezialitads grischunas, per dar ad ellas lur gust incumparabel.
Durant il process da setgentar perda nossa charn stgars la mesadad da ses pais oriund, per la paja survegn ella il gust aromatic, per il qual ella è enconuschenta fin lunsch sur ils cunfins da la Svizra ora.